CELEX: 62018TN0518
Language: ro
Date: 2018-08-31 00:00:00
Title: Cauza T-518/18: Acțiune introdusă la 31 august 2018 – YG/Comisia

5.11.2018   
            
            
               RO
            
            
               Jurnalul Oficial al Uniunii Europene
            
            
               C 399/41
            
         
      Acțiune introdusă la 31 august 2018 – YG/Comisia
      (Cauza T-518/18)
      (2018/C 399/56)
      Limba de procedură: engleza
      
         Părțile
      
      
         Reclamant: YG (reprezentanți: S. Rodrigues și A. Champetier, avocați)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  În primul rând, anularea deciziei din 13 noiembrie 2017 de a nu îl include pe lista funcționarilor promovați;
               
            
                  —
               
               
                  anularea, în mod subsecvent, a deciziei pârâtei din 17 mai 2018 de a respinge contestația împotriva deciziei din 13 noiembrie 2017;
               
            
                  —
               
               
                  obligarea pârâtei la rambursarea către reclamant a cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă două motive.
      
                  1.
               
               
                  Primul motiv, întemeiat pe încălcarea articolului 45 din Statutul funcționarilor Uniunii Europene. Decizia atacată s-a întemeiat pe anumite erori vădite de apreciere; în plus, aceasta nu a furnizat o motivare suficientă și nu a demonstrat că examinarea meritelor reclamantului a fost efectuată conform principiului egalității de tratament.
               
            
                  2.
               
               
                  Al doilea motiv, întemeiat pe încălcarea principiului bunei administrări, astfel cum este protejat de articolul 41 din Carta drepturilor fundamentale a Uniunii Europene, prin lipsa diligenței Comisiei la redactarea și motivarea deciziei atacate.